
I SALTADOR 








PERSONAGGI 


Legria, capo dei saltimbanchi e cavadenti. 
Miseria, Meneghino. 

Sciresa, padre. 

Bamba. 

Miss Brusimpee, donna barbuta. 

Zeffira, donna del fuoco. 

Miss Pipi, odalisca. 

Simone, oste. 

Garzone d’osteria. 


Saltimbanchi e Popolo. 


atto PRIMO. — La scena ha luogo in una camera d’oste- 
ria nel Villaggio di Vidigulfo. 


arto seconpo. — In Milano, al baraccone detto il Tivoli. 


Epoca presente. 


ATTO PRIMO 





L'Osteria di Vidigulfo. 


SCENA PRIMA. 
L’Oste introducendo Sciresa. 


Oste Ch'el resta pur servii sur... ch'el vedarà 
ch'el se trovarà ben. Ecco chi el numer sés. 
Sci. La biancaria speri che la sarà netta, vera? 

Oste El pò immaginass, sciòr. 

Sci. El lett l'è elastich ? 

Oste No, l'è minga elastich perchè chi a Vici. 
gulf se sa, l'è minga come vess a Milan, ma 
però gl’è duu materass che hin mej che l'e- 
lastich. 

Sci, Ben, allora semm intés, Chiunque vegniss 
a cercamm ghe sont minga; bisogna digh de 
tornà almen de chi a on'oretta, perchè vuj 
riposà on poo; dopo mangiaroo on boccon, e 
pocu fem avvisaa quand parte la còrsa per 
Milan. s 

Oste Ch’el staga pur quiett sur padron cl@el 
sarà servii. Intanta ghe faroo preparà on bon 
disnà, Ch’el dorma ben, 

Sci. Grazie. (entra) 
Oste (chiamanda) Pinella ? 


Pin. (entrando, con borsa da viaggio) Sont chi. 


Oste L'è onora che te ciami. 

Pin. S'era adree a toeu su sta borsa. 

Oste Ben, mettela giò chi, perchè adess el voeur 
dormì. 

Pin. Cribbi, come la pesa! 

Oste Guarda che se vegniss quaighedun a cer- 
call, ch’el torna, perchè adess el dorma. Semm 
intés. (Pin. via) E sti saltadòr?... A_pensà che 
l'è duu dì che in chia mangià, bev e dormì, 
e che hoo nanmò de ciappà la eròs d'on ghell... 
Oh appunto: eccoi chi ! 


SCENA II 


Atala, Zeffira, Miseria, Tirazza e Sa2timbanchi 


Oste Comè, avii giamò finii de lavorà? 

Ata. Ah cara lu, s'el savess! Ch’el tira nanca 
a man. Semm andaa a vun de quj ris’e che 
mi gh'hoo ancamò tutt el sangu scaggiaa in 
di venn. 

Oste Coss'è success ? 

Zef. Tuit per colpa del Miseria. 

Mis. Bravi! l'è semper mia la colpa. Se ghi'é 
on pover can, adoss fiocuj! 





ATTO PRIMO d 

Ata. Ma sì, l'è minga vera forsi? No te fee 
che di asnàd! 

Mis. Sont staa seritturaa per quell, donca.... 


ARIA DI MENEGHINO. 


Pajasc errante misero 
Mi giri sulla terra 
Col me destin in guerra 
Per guadagnamm el pan. 
Cressuu sotta la cupola 
Sont semper in bolletta 
Mia mader poveretta 
La m'ha trattaa me’ on can. 


Troeuven on alter, se te see bon, de pajase 
come mi per quindes bòr al dì, quand i ciappi. 
On'altra volta invece de nass in d'on pajase 
nassi in d’on sciòr. E se mi foo di bestialitaa, 
ghe n’hoo colpa mi? L'è colpa del mestee... 
‘ El pubblich l'è pubblich, e bisogna contentall. 
Ata. El pubblich va ben; quand semm sul lavorà 
l'è on alter para de manigh, ma ti te fee la 
bestia anca foeura de scenna, 
Mis. Foeura de piazza! I titoli a chi vanno. 
Ata. Guarda on-poo mi. Ecco: chi le disariss 
adess che mi sont la donna barbuta; nata sulle 
sponde del Madagascar?... Chi l'è che le disa- 

riss che mi mangi el foeugh, i sass?... I mangi 
adess ? 

Mis. Va là che on mezz pollastrell t’el resigna- 
risset volontera, 

Ata. Ecco: te vedet? Ti te voeut ciappà in gir 
la gent anca quand se parla sul seri, 

Mis, Sul Lamber. 

«ta. Ol, cara ti co... E la Zeffira donca, che la 
salta, che la balla, che la canta come on ros- 
signoeu, e che quand l’è in piazza ghe guarden 
tucc per i sò bellezz, eccola chi adess, te la 
vedet lì come l'è mortificada! Guarda el Ti- 
razza, l’uomo Bomba, l’ uomo cannone, vedii 
come hin li quiett? 

Mis. Te set no ti perchè hin lì quiett... Perchè 
l’è vintiquattr'or che no mangen! L'è la famm 
che je tormenta. 

Oste Sì, ma cont tutt sti ciaccer, m'avii nanmò 
de di’ coss’è success. 

Ata. È success clh’el noster cap, el Legria, in- 
vece de strappagh a vun on dent guast, ghe. 
n’ha strappaa vun san come on corno, Lì tutta 
la gent s'hin miss a vosà: Canaja! baloss d’on 
strappadent! assassin de saltadòr! Adoss! Co- 
menciava a vegnì via de quj rigoron, che se 
no femm impressa a scappà, chissà come l’an- 
dava a feni! 

Oste E el sur Legria dov’el sarà ? 

Ata. Mah! Forsi in preson! 

SCENA III. 
Legria e detti. 


Leg. Sont chi, fioeuj, sont chi. 

Ata. Dove l’è staa finadess? i 

Leg. Sont andaa a pensà per la bucolica. 

Tutti Bravo! bravo! i 
Mis, Nelle grandi occasioni si conoscono gli uo- 

ini grandi, i 
S.A de là che trovarii on sacch de trifol. 
Tutti Patate! (a soggetto) i ela 
Leg. Meneghino: perchè non sei andato in giro 

i col piattello? 
a Panni mi è toccato di fare le eee. 

: ecille! E con cosa mangeremo 0gg 
= osi L'ha minga ditt che gh'è i trifol? 
Oste A. proposit, ej sur Legria, ch’el guarda che 

mi n’hoo pien la scuffia de spettà. 

Leg. S'el voeur minga spettà ch'el lassa sta. i 
Oste Insomma, poch ciaccer: lu incoeu bisogna 
ch’el paga el scirott ch'el g'ha giò. 
Leg. Troppo giusto ! Ch'el me daga ona penna 
che ghe faroo ona cambial sul mè banchér. 
Oste No soo cossa fann mi di sò cambial ; ch’el 

me daga del pelter, se de no tegni chi la roba. 
Leg. Coss'el voeur! Mi sto paés chi el m'è sem: 
per staa fatale; no, no, l’è me) propri che 

torna subit a Milan, al Tivoli se troeuva sem- 
per de mangià. 

Oste Prima de andà via han de giustà i cunt 
con mi, 

Leg. Fioeui, andee a vedè se i trifol hin all’or- 
din, andee, (viano tutti i saltimbanchi, meno 
Zeffira) 


LAMENTO. 


Ah! che famm, 
Che vojamm, 
Senz'on ghell 
On morsell, 
De pan poss 
In del goss! 

Ah! che succ, 
Ah! che guec 
Che se sent 
Chi de dent 

Ah! Che famm. 


SCENA IV. 
Legria e Zeffira. 


Leg. Zeffira, fermet; hoo bisogn de parlatt. 

Zef. Cossa te voeut ? 

Leg. Brascem su, brascem su streng. L'è vesin 
quell dì che me toccarà forsi de abbandonatt, 


ria > o met > 

Zef. Abbandonamm ti ? 

Leg. Sent coss'è che m'è capitaa. S'era adree 
che vegnevaa casa; incontri ona paisana che 
la me ciappa per on brasc, e la me dis : « Ma 
lu l'è propri lu? — Sì, mi sont propri mi. 
— El ma conoss menga? — Me pàr e no me 
pàr. — Mi a sont la baila della Togna. » — 
Oh sacch de palta! Ghe guardi in faccia po- 
lid... l'è propri lee. 

Zef. Chi l’è la Togna? 

Leg. Ma ti, ma ti! T'el set no? Ti, prima, quand 
te seret in man della baila, te gh’avevet in 
nomm Togna; sont staa mi che t'ha miss in 
nomm Zeffira. — Ah, s'al savess quanto girà 
hoo faa par trovall! — E lì la me cunta che 
on gran signore cont el goeubb, ch’el g'ha 
nomm Snervetti, l'è andaa a ciamagh in dove 
se podeva trovà la Togna, ch’el g’aveva bi- 
sogn de vedella de premura. Lee la g'ha ri- 
spost che le saveva minga, ma che ghe l’aveva 
consegnada a on certo Legria, cap d’ona com- 
pagnia de saltadòr, e che credend che mi fuss 
a Milan al Tivoli, la g’ha ditt de andà a Mi- 
lan a cercamm. 

Zef. Ebben.., e inscì ? Me pàr che ghe sia denter 
nient de straordinari, mi. ! 

Leg. Comè, nient de straordinari? On gran si- 
gnore cont el goeubb! — nota che el goeubb 

14 I SALTADOR 
l'è bon segn — ch’el va in campagna apposta 
per cercà cunt d'ona tòsa de Santa Catterina, 
nassuda senza pader e mader... l'è on terno al 

‘ lotti! 

Zef. Ch'el fuss propri mè pader? 

Leg. Ma sigura! Ghe voeur tant a capì? El 
goeubb l'è tò pader. 

Zef. On papà noeuv! El me fa on certo effet... 
che soo nanca mi spiegall. A vess no sueffada 
a aveghen, l'è ona certa roba... 

Leg. Ben, adess voo a vedè se poss rivà a temp 
de mangià quajeoss anca mi. (via) 


SCENA V. 


Zeffira sola, poi Bamba. 


Zef. Finalment sont sola !... Chi el sarà mai quell 
che me ven semper adree ? Che el gh’avess 
di intenzion ? 
Bam. (con fazzoletto alla faccia) Eccola chi! 
Sura... sura... popola ! 
° Zef. Ah! L'è lu? i 
Bam. Ecco on l'è lu che me dà on gran piasò. 
Se lee l'ha ditt 2'è Zu, l'è segn che la me co- 
noss giamò, l'è segn che mi sont minga ona 
persona indifferente per lee. 

Zef. Ma ecco, ghe disi la veritaa, sur... 

Bam. Sur Bamba. 

Zef. Oh che nomm! 

Bam. L'è minga on nomm, l’è on soranomm. 
Mi me ciami Nicolin Sciresa, ma sont conos- 
suu al mè paés per Bamba. 

Zef. Ben, quand hoo de dighela, sur Bamba, l'è 
on pezz che mi el conossi perchè el me ven 
semper adree, e el se mett semper in prima 
fila in piazza quand sont adree a lavorà, e 
poeu quand giri col piattell el me dà semper 
duu palancon e dò oggiad che... 

Bam. Ah sì, l'è vera! 

Zef. Però l'è minga ona reson per vegnì chi in 
sta manera, senza ciamà permess a nissun. 
Adess ch’el vaga. 

Ram. Andà via adess che finalment hoo poduu 
parlà cont lee? Dopo avè faa de tutt per podè 
arrivagh, pientalla chi sul pù bell? Ma la 
ved no la mia faccia? La capiss no el sacri- 
fizi che mi hoo faa per lee? 

Zef. Oh Dei! L'è lu forsi quell che domadess... 

Bam. Sì, mi sont quell che domadess... Sì, sont 
quell ch’el sur Legria el g'ha strappaa on dent 
bon cont accompagnament de gengiva a tam- 
boron. À& 

Zef. Oh pover diavol! 

Bam. L’è sgonfi tanto ? 

Zef. No, no, minga tant. 

Bam. Ben, se la fuss anca tanto, cossa l'è ona 
ganassa sgonfia, in confront alla sgonfiessa del 
mè coeur sgonfi per lee? 

Zef. Andemm, andemm, sur Bamba; me pàr 
ch’el se slancia on poo tropp. 

Bam. Popola, che la scolta. Mi aveva mai pro- 
vaa cossa fuss l'amor de quand l’hoo vista a 
Calvairaa la prima volta. Vedella, e giurà 
denter de mi che mi ghe voraroo ben pu a 
nissuna donna, l’è staa istess. Quell dì s'era 
là col papà; ben, l’hoo pientaa sulla fera in- 
trattant che l'era adree a fà on contratt, per 
vegnigh adree a lee. L'è ona settimana che 
mi sont semper in dove l’è lee. (Duetto e pezzo 
concertato, A tempo escono i saltimbanchi) 


DUETTO. 


Bamba Da quel dì che t' ho incontraa 
Sulla piazza a Calvairaa 
Come on asen son restaa 
Cott, stracott, innamoraa, 

Zeffirina Sì, V' è vera, lu l'è quell 
Che quand giri col piatell'| 
El me dà semper di ghei! 
Se sa ben semm tuce fradei! 

Bamba Ma che ghei, la vita mia 
Te dariss, o cara stria 
Ti te set da sto moment 
La mia gioja, el me torment. 
Zeffirina Ej, ch’el guarda, coss’'el fà 
Che ghe pò crià el papà 
Prest ch’el vàga che per lu 
Mi vuj minga ciappai su. 


MENEGHINO. 


Zeffirina, con quel cuor tu mi lasci, 
Con quel cuor 
Con quel cuor. 


TUTTI. 


La Zeffira cont el Bamba 
Coss’el fà lu lì in genoeuce ? 
Meneghino Cosa fa lei ? 


SCENA VI. 
Legria e detti. 


Leg. On omm ingenoggiaa ! 
Zef. Oh signontri! El Legria! 
Leg. Ej lu, disi, coss'el fa ai pè della Zeffira? 
Zef. Cara lu ch’el tasa. L’è quell pover diavol 
che el g'ha strappaa el dent. 
I saltador, R 

Leg. Comè, lu el saria ?... Ch'el se metta pur 
el sò cappell... Lu el saria?... 

Bam. Sì, sont propri mi. 

Leg. Ben, eccol chi el sò dent. 

Bam. Grazie mille: ch’el se le tegna pur. 

Leg. El voeur che gh’en metta on alter? Subito 
si fa senza dolore e senza spargimento di 
sangue. 

Bam. Grazie, grazie, scusi senza. Lu el dis che 
se sent minga de dolor anca a strappai. 

Leg. El sostegni anca. Mi n’hoo strappaa di mila 
e hoo mai sentii nient. 

Bam. Ah, sigura! 

Leg. Ben, lassemmela lì. Adess, s’el permett, el 
me farà el favòr de dimm per che motiv lu 
el se trovava ai pè della Zeffira. 

Zer. L'era adreo a dimm tanti bej robb: ch'el 
me voeur tanto ben, e che l’ è vott dì ch'el 
me ven adree. 

Leg. Se podaria savè cont che fin? 

Zef. Col fin.... col fin de.... 

Leg. Lu forsi el cred che sta tòsa chi la sia 
ona saltadora come on’altra? No, signore! 
Sta tòsa chi vegnarà el moment che la sarà 
padrona de cavai e carrozza. 

Bam. In quanto ai cavai.... ghi hoo anca mi. 

Leg. El sa no che sta tòsa chi la po' vess ma- 
garastòsa d'on re o d'ona regina? 

Bam. Mi voriss che la fuss tòsa anca de nis- 
sun; i mè intenzion hin bonn. Mi giuri che 
ghe voraroo semper ben. Oh lu el conoss 
minga la mia fedeltaa a che punto la riva. 
Disen di can, ma on can l’è nient in confront 
a mi! 

Leg. Sont persuas. 

Bam. Insomma, ch’el senta: mi me tacchi a la 
Zeffira, mi ghe vegnaroo adree de per tutt, 
anca in coo del mond, a costo de mettem a 
fa el saltador anca mi. 

Leg. El saltador, lu? Che studi l’ha faa ? 

Bam. A scoeula hoo semper ciappaa dés in 
grammatica. 

Leg. El sona on quai istrument ? 

Bam. La tromba e el corno ingles. 

Leg. (dandogli una tromba) Ch’ el proeuva on 
poo, che mi el compagni (concerto). 


SCENA VII. 
Sciresa e detti. 
Sci. Cosse l’è sto bordelleri ? Chi vedi... mè 


fioeu! 


Sci. Finalment te ghe see, pesta d'on fioeu! 
Cosse el fa chi in mezz a sta gent? 

Leg. Ej, ch'el guarda come el parla, sur.... nun 
semm minga gent.... cioè, nun semm gent sì, 
ma gent... 

Sci. Ah ti te abbandonet tò pader sul mercaa 
di vacch, per corregh adree a di saltador? 

Ata. Saltador sì, ma onest. 

Sci. (a Legria) E lu, ch’el me pàr on omm de 
ona certa etaa, el g'ha minga vergogna a im- 
brojà i fioeu de famiglia? Ch'el guarda che 
mi sont capace de fall ciamà a la Questura. 

Leg. Coss'el voeur mai famm ciamà a la Que- 
stura! Mi sì che sont in càs de fall ciamà lu. 
L'è sò fioeu che l’è vegnuu chi a portà el 
disordin in la mia famiglia; l'è lu che ha 
incominciaa a ingannam fasendes strappà on 
dent bon per vun guast; l’è lu che l'è vegnuu 
chi per cercà de tiragh el rocol a sta povera 
tòsa, e poeu el vorariss.... 

Sci. Ch’el scusa, lu l’ha studiaa d’avvocat ? 

Leg. No, perchè ? 

Sci. Perchè el g'ha ona certa tappella che... 

Leg. Meno scherzi: avvocat sì o no mi pre- 
tendi sés mila lir de indennizz. 

Mis. Giò de gross che l’è istess. 

Sci. In quanto all’indennizzo ne discorraremm. 
Adess (a Bamba) ch'el vegna via subit de 
chi. Avanti, marse! E doman a Pavia ipso 
facto (concerto — Sciresa via con Bamba). 

SCENA VIII. 
Oste e detti. 


Oste Insomma, disi, come l’è sta scenna? Mo 
lassen in libertaa el loeugh sì o no? 

Leg. Troppo giusto, vemm sull’attim. 

Oste Sì, ma e la moral? 

Leg. Che moral? 

Oste Pagà, pagà.... el pelter ! 

Leg. Ah pagà? Subit.... G'hoo minga de moneda, 
chel nota. Quando no ghe n'è, quare con- 
turbas me ? 


SCENA IX. 
Bamba e detti. 


Bam. Sont chi ancamò. 

Leg. Comè, lu! De che part l’è vegnuu foeura ? 

Bam. De la finestra. El papà el m'ha saraa su 
in la stanza, e mi sont saltaa giò de la fine- 
stra. 

Leg. Che pian l'è? 

Bam. Pian terren. 

Leg. Bell salt! el farà carriera. 

Oste Insomma, ej, cosse combinem ? Ch’el guarda 
che se me paghen no, mi tegni chi la soa 
roba. 


TTT A E RITRAE E sr 

Bam. Comè, poden minga andà via per.... Cosse 
ghe deven ? 

Oste Vint franch, per trii dì che g' hoo daa de 
mangià e de dormì. 

Leg. Oh l'è on’ inezia! L'è che per combinazion 
hoo dimenticaa a Milan.... 

Bam. Ma perchè no dimmel? (tira fuori il por- 
tamonete) Ecco vint lira; hin assee? 

Oste Ghe sariss anca la bonaman. 

Bam. Ecco on cavorrin (Miseria lo prende). 

Zef. Sur Bamba, quanti ringraziamenti ! 

Leg. Ecco la mia man; quest l’è on bell tratt, 
de qui tratt che se dimentichen mai. Ch’el 
tegna a ment che ghe devi 20 franch. — 
Fioeu, andemm a Milan al noster Tivoli. 

Tutti Andemm. 

Bam. Vegni ancami, néh! 

Leg. Ch’el ciappa la tromba e ch’el sonna, che 
adess femm la marcia trionfal. 

Mis. Ej, sur Legria, sta borsa chi l’è nostra? 

Leg. Toeulla su, a bon cunt. Andemm, fioeu, 
el cunt l'è pagaa, in marcia ! 

(Marcia trionfale — Intanto che tutti vanno 
via, ultimo Bamba, esce suo padre, lo piglia 
pet colletto e lo tira indietro). 


FINE DELL'ATTO PRIMO. 





ATTO SECONDO 





Il Tivoli — Baraccone ‘da saltimbanchi con praticabile 
sopra la porta d'entrata. 


SCENA PRIMA. 
Zeffira e Atala. 


«Ita. Ah come sont stracca, incoeu, podi propri 
pu dagh! 

“ef. E mi? E a pensà che ghemm ancamò on’al- 
tra rappresentazion de fa! Mi soo minga se 
saront in càs incoeu de podè fa la volteggia. 

.Ita. Podè sì o podè no, bisogna fall. Nun già 


podem minga mett riposo per indisposizione.’ 


L'è vera che el Legria el dis che ti a la 
longa te de diventà ona sciora, ma intrat- 
tanta bisogna tiralla coi dent. 

Zef. Oh guarda chi el sur Bamba! 


SCENA II. 
Bamba e dette. 


Bam. Ghe sont scappaa del papà. 
Zef. e Ata. Come l’ha faa? 
Bam, Appenna che vialter sii andaa via, mè 

pader el m'ha ciappaa per on brase, el m'ha 
miss in d’ona timonella e semm vegnuu a 
Milan. Quand semm staa chi, el m'ha menaa 
a la stazion dove gh'era on professor de Pa- 
via, sò amis, che le spettava; el te m'ha 
consegnaa a lu, e el m'ha imballaa insemma 
a lu in d’on vagon, e traccheta! el m'ha 
mandaa a Pavia. 


Ata. Comè, e l'è giamo tornaa indree? L'ha 


faa ben in pressa! 

Pam. Sont minga andaa. 

Zef. Come l'ha faa? 

Bam. Quand sont staa a Rogored e ch’el vapor 
el s'è fermaa, ghe disi al professor: — Poss 
pu de fa... — e còr giò. Lu el me spetta 
ancamò adess, e mi sont chi. 

Zef. Ch’el ghe pensa sora ben, sur Bamba, per- 
chè voraria poeu minga vegh mi la colpa. 
Bam. Ghoo pensaa sora assee, e se mè pader el 

fuss chi g'avaria el coragg de digh in faccia... 

Voce di dentro. Grazie tant, hoo capii! 

Bam. Ah l'è lee! 

Zef. Chi lee? 

Bam. La vòs de mè pader. 

Ata. Adess stemm fresch! 

Bam. El m'avarà veduu a vegni chi. Dove l' è 
che poss scondom ? 

Zef. Andemm, ch’el vegna insemma ch’el scon- 
daroo mi, 


mummazi 

SCENA II. 
Sciresa e Atala. 


Sci. (leggendo il cartellone) Compagnia anonima 
di Carlo Legria. L'è propri cli. 

Ata. El comanda quaicossa, sur.... 

Sci. Se podaria parlà col sur Legria? 

Ata. Ch'el parla pur cont mi che già l’è istess. 

Sei. No, no, l’è minga istess dal moment che 
mi cerchi de lu e minga de lee. 

«A'a. Ben, allora che l’abbia la bontaa on mo- 
ment che voo a ciamall (via). 


SCENA IV. 
Sciresa solo. 


Sci. L'è dura, però, vess costrett a corregh 
adree a ona Compagnia de saltador, prima 
per cl mè fiocu, che se Dio voeur adess l'è a 
Pavia in buone mani e el rangiaran lor; e 
adess me tocca de vegnigh adree ancamò a 
sta razza de gent per podè avegh la mia 
borsa, perchè già no poden vess staa che lor 
quij che me l'han portada via all'albergo de 
Vidigulf. Basta, chi Fisognarà toeulla su de 
furbo per no fa che me abbien de rispond 
che ghe l'han no; bisogna trattà la cosa con 
politica, 


"VERI 

SCENA V. 
Legria e detto. 


Leg. (Oh quest chi l'è el papà del Bamba. femm 
finta de conossel no) Signore, cont chi g' hoo 
l'onor de parlà? El ven forsi per fass strappà 
on quai dent ? 

Sei. No, grazie, ghe n'hoo minga de bisogn. 

Leg. Ch’el scusa se poss minga offrigh ona pol- 
trona de settass giò, ma siccome semm in 
piazza... 

Sci. Grazie, quand sont in pee g'hoo minga l’a- 
bitudin de settamm giò. 

Leg. Anca mi istess, 

Sci, (Conservemm la calma.) Sur Legria, el 
permett che ghe disa ona roba ? 

Leg. Ch’el disa pur. 

Sci. Mi dovariss andà su tutt i furi cont lu per 
via dell’affari de mè fioeu all’ osteria de Vi- 
digulf, ma vuj ciappà la roba con calma, con 
pacatessa. Ch'el me daga almen cont i bonn 
quell ch’el conserva de mi. 

Leg. Quell che conservi de lu? 

Sci. Sì, sì, che le nega minga. Lu già l’ avarà 
ben giamò pensaa che ona volta o l’altra sa- 
ria vegnuu a reclamalla. 

Leg. (Acqua de belegott! el papà del Bamba l'è 

anca el papà della Togna ; l'è el sciòr che m’ha 
mandaa la baila: el g'ha anca el goeubb!) 

Sci. Ma mi speri che lu el g'avarà minga l’in- 
tenzion de tegniss per lu quell che l’è mè, e 
che me apparten de diritto, 

Leg. (L’è propri lu!) Oh no, quest poeu no, Ma 
se g’avess de di’ la veritaa, l'è che la me 
sent cara molto anca a mi, e che principal- 
ment in la mia posizion, la m'è molto util, 
No l'è nè troppa granda nè troppa piccola... 
e poeu l'è tanto leggera che... 


Sei, (Leggera, leggera! Che g’avessen tiraa foeura 


tutt quell che gh'era dent ?) 
Leg. Che davvera mi avariss voruu tegnilla per 
mi semper. 


Sci, E lu el g'ha tanta faccia de dimmel in 


faccia ? 

Leg. Oh diavol! E perchè avariss de fing? Mi 
l’hoo raccolta, mi l’ hoo tegnuda con tutti i 
cur, e quand hoo de dighela, mi l’hoo adot- 
tada... 

Sei. (L'ha adottaa ona borsa !) 

Leg. S'ciao, pazienza! me distaccaroo de lee, 
ghe la tornaroo a dà... Però vuj sperà ch’el 
me risarcirà almen di spés che la me costa, 
perchè a di’ la veritaa, mi l’hoo rangiada su! 
l'era inscì andada!... Se sà, in cà de paisan 

Sci. Andada ?! Ma se l’era noeuva ! 

Leg. E l'è ancamò, gh’el giuri! 

Sci. Ben, allora vegnimen a voeunna, Che me le 
renda. 

Leg. Ma subit. (chiama) Zeffirina ! 


SCENA VI. 
Zeffira e detti. 


Zef. Cosse te vocut? 

Leg. Corr là, buttes in di brase de tò pader. 

Zef. Oh el me papà! (abbraccia Sciresa) 

Sci, Ardemm, andemm, ch’el scherza minga. L'è 
minga ona donna che mi cerchi, l’è la mia 
borsa. 

Leg. La soa borsa? 

Sci, Sì, quella che lòr han tolt su quand hin 
vegnuu via dell’osteria de Vidigulf! 

Leg. Aaaaah! adess capissi !... Ma già, sigura | 
El g'ha reson! Ma la colpa l’è tutta del Mi- 
seria che l’ha creduu che la fuss nostra. 

Mis. Sigura! Hoo creduu che la fuss nostra, 

Leg. Ben, insomma, va a toeula e daghela. 

Mis. Subito! (via) 

Sci. Adess poeu vuj pregall d’on’altra robba. 

Leg. Ch'el disa pur. 

Sci. Gh'è minga pericol, perchè adess l'è là a 
Pavia consegnaa ch'el ven foeura pu, ma, se 
cont l’andà del temp mè fioeu avessen de 


trovall anmò, ch’el ghe daga di bon consili, 
me raccomandi, che m'el manden subit a casa. 
Leg. Ch'el lassa fa de' mi. 
Mis. Ecco la soa borsa. 
Sci. Grazie. Donca el saludi. Me raccomandi! 


(via) 


SCENA VII. 
Legria e Miseria. 


Mis. Vòj, quell lì el cred che sò fioeu el sia a 
Pavia. 


_Leg. Perchè? 


Mis. Ah! ah! ah! Sò fioeu l’è chi. L'è là denter. 
Leg. Ma te diset de bon? 


Mis, Eccol chi. 


, 


SCENA VIII. 
Bamba e detti. 


Bam.. Sur Legria, ch’el perdonna, ma mi hoo 
minga poduu fa de men. L'è tant l’amor che 
senti per la soa Zeffira, che hoo fissaa de fa 
el saltadòr ancamì, S' el me scrittura minga 
in Ja soa compagnia mi me mazzi. i 

Leg. Ma e sò pader ch'el m'ha ditt de manda- 
ghel a ca? 

Bam. Mè pader el vorarà minga vedemm a 
morì! Mi hoo giuraa de vess saltadòr, e vuj 
vessel. 

Leg. Ben, ben, quand l’è propri decis inscì, ch'el 
resta pur. Ch’el vaga a mett su on quai ve- 


stii che de chi on poo se comincerà el tra- - 


vaglio. 

Mis. El me pàr ben ora; comincia a vegnì la 
gent. Emm de taccà, vòj, Legria ? 

Leg. Sigura: andemm, andemm. (via. Sul ba- 
raccone ; musica indi scena a soggetto tra 
Legria e Miseria) 

(Legria sul baraccone fa la parata a soggetto) 
Avanti signori chi ha tempo non aspetta 
tempo, ecc., ecc. (poi annunciando) La bella 
Lusitana del Circo Renz di Vienna — avanti. 


ARIA DELLA BELLA LUSITANA. 


Rines tu sola curiya 
E se cuerpo sandum guero 
Co mas grazias y masalero 
Quela toa la sel de sevilla 
Adios Elvira 
Para siempre adios. 


Una delle più belle donne del mondo sopra- 


nominata la Donna del fuoco, 

CANZONETTA FRANCESE. 


O chers vallons de l’ Helvetie 
Vous étes loins de moi 
Me voilà seule dans la vie 
Je suis ici tremblante de froid 
Mais pas si béte, me casser la téte 
Me casser la téte parce qu'il m'a planté lì. 
Je suis jolie, je suis jolie 
Vive la folie, vive la folie. 


Miss Triquattrin sopranominata la principessa 
Colibrì. 


CANZONE DELLA BELLA CIRCASSA. 


Mi sont la Circassa 
La perla d’oriente 
Mi bato la cassa 
Mi ciamo la gente. 
Mi balo, mi canto, 
Mi sono el violin, 
Avanti signori 
Gh'è qua Triquattrin. 


La donna barbuta. 
CANZONE DELLA DONNA BARBUTA. 


Ona volta giugava al lottò 
Cont on omm ch'el pariva on popò 
El scondeva in di piegh del paltot 
O°l metteva a dormì in del cumod, 
E de piscinin che l'era 
El ballava volontera 
EI ballava su on quattrin 
De tant che l’era piscinin, 

SCENA ULTIMA 
Sciresa e detti, 


Sci. Al, t'hoo cattaa, finalment, pesta d’on ficeu! 
L'è questa l’Universitaa? 

Tutti LI sò papà! 

Leg. Fj, sur Sciresa, ch'el permetta... 

Sci. Ch'el sappia che mi g'hoo minga in nommi 
Sciresa, g'hco in nomm Snervetti, 

Leg. Snervetti: Ah, sigura ! Ecco chi el goeu).. 
Ch'el disa on poo : lu l'è andaa a cercà a Vi- 
digulf ona tòsa de S. Catterina, nassuda senza 
pader e senza mader, che g’aveva in nomm 
Togna ? 

Sci. Sì, l'è mia nevòda, tòsa d'ona mia sorella 
morta in America, che la g'ha lassaa cent 
mila lira. 

Leg. Ma eccola chi. Zeffira, buttet in di brasc 
de tò zio. L'hoo semper ditt che t’ee dovevet 
diventà ona sciòra! Meneghino: cosa facciamo 
ora ?... 

Mis. Femm on ballet per la consolazion ! 


FINE DEL VAUDEVILLE. 

76 Qui pro quo, commedia in un atto di E. Giraud. 

TI Teresa, ossia Divorzi o duell, comm. in 4 atti di 
Cletto Arrighi. 

78 Ah, maledetta! scherzo comico în un atto di Carlo 
Monteggia. — El sur zio — Pin, Cecchine Zeffi- 
rin, commedie in un atto dello stesso. 

79 On secrista în di pettol, vaudeville di E. Giraud. 

80 Luis Beretta (seguito del dramma El 18 Mars 
1848) scene in un atto di E. Giraud, — La 
mosca, operetta chinese dello stesso. 

81 El sur Pedrin în cosorizion, commedia in 4 atti 
di Antonio Dassi, Poibigazane del Nodar e Pe. 
ruochee e Pedrin in quarella). 

82 Amor e affari, commedia in 4 atti di C. Arrighi. 

83 La Margheritin della Cagnoeula, comm. in 8 atti 
di Antonio Dassi. — On di de Santa Rosa, scene 
domestiche dello stesso. 

84 Moschin, Vairon e Comp., commedia in 3 atti di 

85 La Si 2 atti di C. Arrigh 
"amor che scappa, comm. in 2 at! e i, 

86 On sabet Giuas, vastille per C. Arrighi. — On 
garofolde cingfoeuj,comm,inun atto dello stesso. 

87 On minicter in erba, comm. in & atti di C. Arrighi. 

88 E/prestitde Barlassina,comm, in 3 atti di C. Arrighi. 

89 La sura Sanlorenzi, comm. in 3atti di C. Arrighi, 


‘90 El randuca de Gerolstein, commedia in 3 atti di 


C. Arrighi. — On ball in maschera, parodia in 
un atto dello stesso. 

91 On matrimoni procura, commedia ia due atti 
di Cletto Arrighi. — £! sur Fonsin, commedia 
in un atto dello stesso. n 

92 La Fiorista, commedia originale in 4 atti, di Gia- 
como Bonzanini. 

93 Lavendetta d'on Cugnaa, Comm. in 2atti di A, Dassi, 

— La ghitarra de Stradivari, farsa in un atto di 

Duroni e Giraud. ì 


‘94 On scavezzacoli, commedia in 2 atti di G. Tradico. 


95 I scoeul de ball, comm. in 3 atti di Edoardo Mendel, 

96 On panattonin, commedia originale in 2 atti di Ca- 
millo Cima. 

97 Carlo Porta ei so poesij, scene dell’epoca in 3 atti 
di Teodoro Ansel ..., È 

98 Leggerezza!... scherzo comico in un atto di Leo Ve- 
leità. — E? 6 febbrar 1853. bozzetto dramma- 
tico in 2 quadri di Teodoro Anselmi. | 

99 On lumin lontan lontan, comm. in 4 atti di C. Cima. 

100 Chi sprezza ama, com. in 2 atti di G. Duroni, 

101 E? garibaldin, Idillio in un atto di E. Giraud, 


Si spedisce franco dietro l'importo in vaglia postale in- 
testato all'Editore tarlo Barbini, Milano 
via Chiaravallo, N. 9 


ita 





20 


